De câțiva ani, italienii au dezvoltat programe prin care își doresc să atragă tânăra generație în localitățile în care depopularea este cu adevărat o problemă. Alfredo Durante Mangoni, ambasadorul Italiei în România, este de părere că este necesar să se investească masiv în conectivitate și infrastructuri, aceasta fiind o strategie prielnică. De asemenea, acesta adaugă că inclusiv autoritățile române s-ar putea inspira din programele inițiate de statul italian, ținând cont de numărul celor din diaspora.
"Este vorba despre o inițiativă la care mai multe sate italiene au aderat în ultimii ani, cu scopul de a combate depopularea, de a reda strălucire imobilelor aflate în condiții precare și de a creşte numărul locurilor de muncă, inclusiv prin relansarea turismului. Costul restructurării și taxele legale sunt suportate de cumpărător, Primăria acționând în calitate de garant", a explicat acesta, la solicitarea wall-street.ro.
Sursa Foto: Ambasada Italiei
În plus, anunţurile indică în mod normal un termen limită pentru finalizarea lucrărilor, în general câțiva ani.
"Cred totuşi că principiul recuperării centrelor montane mici se încadrează bine în tradiţia de promovare a turismului în zonele interioare, pe care guvernul italian o promovează inclusiv prin intervenții progresive introduse în reformele bugetare. Pentru ca toate acestea să se concretizeze, evident că este necesar să se investească masiv în conectivitate și infrastructuri (inclusiv digitale), dar traiectoria este de-acum definită", a adăugat Mangoni.
Citeste si:
În acest sens, Guvernul italian îşi îndreaptă atenţia și către comunitățile italiene din străinătate, promovând așa-numitul "Turism întors la tradiţii", proiectul PNRR Turismul întors la tradiţii – O strategie integrată pentru redresarea sectorului turistic în Italia post-COVID-19.
"Proiectul implică combinarea bunurilor și serviciilor din sectorul terţiar (cazare, produse alimentare și vinicole, tururi ghidate) cu cunoștințele despre istoria familiei și cultura originii italienilor care trăiesc în străinătate și a descendenților italieni, care sunt estimați la aproximativ 80 de milioane de persoane. Acest proiect ar putea constitui și un punct de plecare pentru autoritățile din România, în lumina existenței unei comunități numeroase aflate în afara graniţelor", a explicat ambasadorul Italiei în România.
Citeste si:
Un studiu prezentat de Confcommercio și SWG indică faptul că peste 5.500 de localităţi italiene au mai puțin de 5.000 de locuitori: este vorba despre 70% din totalul localităţilor din țară, care găzduiesc totuși doar 16,5% din populația națională.
Italia nu este singura țară care a recurs la această metodă, Spania fiind un alt exemplu notabil în această privință. Spania continuă campania de încurajare a tinerilor care vor să se mute în mediul rural, atrâgându-i pe aceștia cu sume de bani pentru a crește gradul de locuire.
Sursa foto: Pixabay.com
Te-ar putea interesa și: